Federasyonê Komelê Azadî yê Mezopotamya ke rêxistina sîwanî ya kurdîstanijan a eyaletê Nordrhein Westfalen-NRWyî ya Almanya ya Konferansê Meclîsan o 1. kerd. Konferans 3-4 nîsane de ame kerdene û 80 delegeyî tewrê ci bibî. Netîceyê konferansî pê eşkerayîyêke ameyî parekerdene.
Goreyê eşkerayîye konferans pê sloganê 'rêxistinbîyayîş xopawitiş o' ame kerdene û derheqê babeta paradîgmaya demokratîke, ekolojîk û azadîpawitoxa cinîyan de rexneyî dîyayî. Konferans de bire dîyaye de vera sîstemê kakpîtalîstî ganî kurdî warê kulturî sey warê bingeyî yê pawitişî bivînê, nê warî xurt bikerê. Konferans de reyna bire dîyaye ke FED-MED pê şîarê azadîya Rayberê Şarê Kurdî, azadîya cinîyan, komel û xoza her ca de bikero binge û karê xo nê bingeyî ser o bikero.
Konferansî ra dima rojbîyayîşê Rayberê Şarê Kurdî Abdullah Ocalanî ame fîrazkerdene.
